АнэдэлъхубзэмкIэ 4–нэ «А» классым и Зэрылажьэ программэм и аннотацэ

|  |  |
| --- | --- |
| Курсыр | анэдэлъхубзэ |
| Программэр | 1-4 классхэм я программэхэр (проект). Авторхэр: Багъ Н.А., Джаурджий Хь.З., Ержыб А.К. Налшык, 2013 гъэм |
| Классыр | 4а |
| Сыхьэт бжыгъэр | 34 |
| Зэхэзыгъэува егъэджакlуэр | Лосэн Жаннэ Сэфэрбий ипхъу |
| Мурадхэмрэ къалэнхэмрэ | -Тхылъым гъащIэм щиIэ мыхьэнэм теухуауэ сабийхэм яIэ щIэныгъэм хэгъэхъуэн;  -Тхылъ еджэным еджакIуэхэр дегъэхьэхын, я бзэм, акъылым, зэхэщIыкIым зегъэужьын;  -IуэрыIуатэм щыщ тхыгъэхэмкIэ зэпегъэуауэ анэдэлъхубзэр джыным, абы ирипсэлъэным сабийхэр дегъэхьэхын;  -Анэдэлъхубзэм и дахагъыр, къулеягъыр псалъэжьхэм, псынщIэрыпсалъэхэм, къуажэхьхэм къызэрагъэлъагъуэм гу лъегъэтэн;  -ЕджакIуэхэм къызэджа таурыхъхэм, псысэхэм хэт лIыхъужьхэм я хьэл-щэнхэр къахутэфу, фIымрэ Iеймрэ зэхагъэкIыфу, зэджам дерс къыхахыфу егъэсэн;  -Хэкур фIыуэ ялъагъуу, ар зыхъумэ лIыхъужьхэм я гъащIэр я щапхъэу, абыхэм ещхь хъуну щIэхъуэпсу сабийхэр гъэсэн;  - -ЕджакIуэхэр гъэхуауэ, щыуагъэншэу, удихьэхыу къеджэу, къызэджам тепсэлъыхьыжыфу, я гупсысэхэр зэкIэлъыхьауэ къаIуэтэжыфу егъэсэн;  -Сабийхэм нэмыс яхэлъу, цIыхухэм пщIэ хуащIу гъэсэн, Хэкупсэ, лъэпкъыпсэ цIыхуу сабийхэр къызэрыгъэхъуным теухуа гъэсэныгъэ лэжьыгъэхэр егъэкIуэкIын;  -Къэзыухъуреихь дунейм гулъытэ хуащIу, ар яхъумэным, фIыр ягъэлъапIэу, мыхъумыщIэр Iумпэм ящIу сабийхэр гъэсэн;  -Лэжьыгъэр фIыуэ ялъагъуу, лэжьакIуэбэм пщIэ хащIу, сыт хуэдэ гуащIэдэкIми цIыхур зэригъэдахэр къагурыIуэу, апхуэхэм щапхъэ трахыу сабийхэр гъэсэн.  **Къалэн нэхъыщхьэу къегъэув:**  -ЕджакIуэхэм я зэфIэкIым хэгъэхъуэн, я зэхэщIыкIым зегъэужьын, я IуэхуеплъыкIэр, дуней тетыкIэр егъэфIэкIуэн, цIыхугъэ яхэлъу гъэсэн;  -ПредметымкIэ яджым нэмыщI, нэгъуэщI IэмалхэмкIэ (СМИ, интернет, псалъалъэ, литературэ щхьэхуэхэм, нэхъыжьхэм къыжраIэжахэр, езыр-езыру къахутахэр) зэрагъэгъуэта щIэныгъэмрэ зыхуесахэмрэ къагъэсэбэпыфын;  -ЕджакIуэхэр зыхуей тхыгъэхэр псалъащхьэмкIэ езыр-езыру (зыри ядэмыIэпыкъуу) къагъуэтыфу, зы тхакIуэм е усакIуэм и тхыгъэу а тхылъым итхэр, Iуэхугъуэ щхьэхуэ (темэ) зэщхьхэм теухуауэ итхэр кърагъуэтыфын, тхыгъэхэм я лъабжьэм деж щагъэува упщIэхэмрэ лэжьыгъэхэмрэ жэуап тэмэм еджакIуэхэм иратыфу щытын хуейщ.  Тхылъым и жинтыр зыхуэдэм (Iувми пIащIэми, гъэщIэрэщIами ауэ къызэрыгуэкIми, плъыфэ зыбжанэ хъу лэчкIэ тедзами) гу лъатэу егъэсэн. Жинтым и фэр ящIэу икIи зыхуэдэр къыжаIэфу щытыпхъэщ;  -Классым щlэс **мыадыгэ** сабийхэм тхыгъэ мыинхэм къеджэфу, усэ нэхъ цlыкlухэр зэрагъэщlэфу, адыгэбзэм и макъхэр тэмэму къапсэлъыфу егъэсэн, къызэджа тхыгъэм и содержанэр, къазэрыгурыlуам хуэдэу, къыжаlэжыфу егъэсэн. |
| Курсым и зэхэлъыкlэр (разделхэр) | 1. Адыгэ 1уэры1уатэ  2. Псысэхэр  3. Таурыхъхэр  4. Хъыбархэр  5. Хъуэхъухэр  6. Бжьыхьэ  7. Щ1ымахуэ  8. Дапщэщи щапхъэу щыт  9. Си Хэку  10.Гъатхэ  11.Гъэунэхуныгъэ инхэм я зэманым  12.Дыкъэзыухъуреихь дунейр  13.Лэжьыгъэм ц1ыхур егъэбжьыф1э  14.Гъэмахуэ |
| УМК | АнэдэлъхубзэмкIэ 4–нэ «А» классым и Зэрылажьэ программэр зэхэгъэуващ, 1-4 классхэм я программэхэр (проект). Авторхэр: Багъ Н.А., Джаурджий Хь.З., Ержыб А.К. Налшык, 2013 гъэм къыщыдэкIам тету.  Учебник «Анэдэлъхубзэ».4 класс. **Гугъуэт Л.Т., Гугъуэт Е.Ж.** 5-нэ къыдэкIыгъуэ. Налшык «Эльбрус» 2010гъэ; |